**Eesti-Prantsuse koostööprogramm „G. F. PARROT”**

**Reisigrantide konkurss perioodiks 2025–2026**

**Programmi eesmärgid**

Parrot on Prantsuse-Eesti teaduse ja tehnoloogia koostööprogramm, mida Prantsusmaal viib ellu Euroopa- ja Välisministeerium (MEAE) ning Kõrgharidus-, Teadus- ja Innovatsiooniministeerium (MESRI) ning Eestis Haridus- ja Teadusministeerium.

Eestis koordineerivad programmi Eesti Teadusagentuur ning Prantsuse Suursaatkonna koostöö- ja kultuuritegevuse talitus.

Programmi eesmärk on kaasa aidata kõrgetasemelise teadus- ja tehnoloogiaalase koostöö arendamisele kahe riigi uurimisgruppide vahel ning toetada eelkõige uusi koostööprojekte. Programm hõlmab kõiki alus- ja rakendusteaduste valdkondi, sealhulgas humanitaar- ja sotsiaalteadusi. Alates esimesest konkursist on doktorantide ning noorteadlaste kaasamine projektides programmi jaoks prioriteetne. Pingereas võrdsel positsioonil olevate taotluste korral eelistatakse esmataotlejaid.

Rahastatakse teadlaste mobiilsust (reisikulud, päevarahad) kahe riigi vahel. Muud vajalikud kulud võib katta muudest allikatest.

**Taotlemise tingimused**

Projektide konkurss kuulutatakse välja iga kahe aasta tagant. Programmi raames läbiviidaval avalikul konkursil võivad projektitaotlusi esitada kõik uurimisgrupid, mis kuuluvad kõrgkoolide, teadusasutuste või ettevõtete koosseisu (ettevõtted peavad olema seotud akadeemilise partneriga). Eelmise, 2022. aasta, konkursi raames rahalist toetust saanud uurimisgrupid taotlust esitada ei saa.

NB! Koostööpartneritel tuleb esitada identse sisuga ühistaotlus mõlema riigi vastutavale ametkonnale.

**Tähtajad ning ajagraafik**

* Ühistaotluse esitamise tähtaeg: **30. mai 2024**
* Tulemuste teatavaks tegemine: **2. detsember 2024**
* Projektide algus: **jaanuar 2025**

**Projektide kestus**

Hindamisel välja valitud ühisprojektide kestvuseks on kaks aastat. Rahalist toetust antakse ühe aasta kaupa iga lähetuse jaoks eraldi.

Üheks aastaks eraldatud raha on kasutamiseks ajavahemikus 1. jaanuar kuni 31. detsember. Esimesel aastal kasutamata jääk ei kandu üle teise aastasse.

Rahastavad partnerid jätavad endale õiguse otsustada esimesel aastal mittekäivitunud või tööplaani osaliselt täitnud ühisprojekti teise aasta rahastamist.

**Taotluste esitamine**

Eesti taotleja saab esitada elektrooniliselt allkirjastatud ingliskeelse taotluse e-posti aadressil: darja.matt@etag.ee.

Eesti teadlastele taotluse vorm on kättesaadav Eesti Teadusagentuuri kodulehel <https://www.etag.ee/valiskoostoo/bilateraalne-koostoo/eesti-prantsuse-uhisprogramm-parrot/>

Prantsusmaa taotleja saab esitada (Eesti partneriga identse sisuga taotluse) inglise või prantsuse keeles veebilehel: <https://www.campusfrance.org/fr/phc-candidater>

**Taotluste hindamine ja projektide valik**

Hindamiskriteeriumid:

* Projekti ja meeskondade teaduslik kvaliteet
* Noorteadlaste, eelkõige doktorantide või postdoktorantide aktiivne osalemine
* Koostöö kasutegur ning mõlema riigi uurimisgruppide omavaheline täiendamine
* Projekti struktureerimise või täiustamise väljavaated. Euroopa tasandil väljundiga koostööprojekte käsitletakse prioriteetsetena. Teadlastel on nii võimalus kandideerida teisele Parrot’ grandile sama uuringuteema raames.
* ELI poliitilised prioriteedid

Tingimustele vastavaid taotlusi hindavad nii Eesti kui Prantsuse ekspertkomisjonid. Ühisprojektide lõpliku rahastamise otsustab Eesti-Prantsuse ühiskomisjon. Pingereas võrdsel positsioonil olevate taotluste korral eelistatakse esmataotlejaid.

**Rahastamine**

Rahastamine hõlmab ainult ühisprojektide raames uurimistööga tegelevate inimeste reisikulude hüvitamist. Igasugune muu rahastus, mis on vajalik uurimistöö läbiviimiseks, peab olema kaetud partnerasutuste omavahenditest või tulema teistest rahastamisallikatest.

**Eestipoolne rahastus** katab **Eesti** teadustöötajate sõidukulud ja **Eesti** teadustöötajate päevarahad Prantsusmaal viibimise ajal:

* sõidukulud: sõit Prantsusmaale ja tagasi ning tervisekindlustus tegelike kulutuste alusel Prantsusmaal viibimise ajaks 500 EUR ulatuses. Sõidukulude kompenseerimist saab taotleda ETAGilt pärast reisi lõppu;
* päevaraha: 110 EUR/päev (mis on ette nähtud majutuseks ja elamiskuludeks, kohalik transport nt laborisse/koosolekule sõiduks). Päevaraha taotluse palume saata hiljemalt 14 päeva enne reisi algust.

**Prantsusmaa poolne rahastus** katab **Prantsuse** teadustöötajate sõidukulud ja **Prantsuse** teadustöötajate päevarahad Eestis viibimise ajal:

* sõidukulud: sõit Eestisse ja tagasi ning tervisekindlustus Eestis viibimise ajaks tegelike kulutuste alusel 450 EUR ulatuses;
* päevaraha: 125 EUR/päev (mis on ette nähtud majutuseks ja elamiskuludeks).

|  |  |  |  |
| --- | --- | --- | --- |
| **Teadustöötajad** | **Päevarahad** | **Rahastav riik** | **Lähetusriik→saabumisriik** |
| Prantsuse meeskonna teadlased  | 125 € / päevas | Prantsusmaa | Prantsusmaa → Eesti |
| Eesti meeskonna teadlased | 110 € / päevas | Eesti | Eesti → Prantsusmaa |
| **Teadustöötajad** | **Sõidukulud** | **Rahastav riik** | **Reis** |
| Prantsuse meeskonna teadlased  | 450 € | Prantsusmaa | Prantsusmaa → Eesti→ Prantsusmaa |
| Eesti meeskonna teadlased | 500 € | Eesti | Eesti → Prantsusmaa→ Eesti |

**Eelarve**

Eesti Teadusagentuur panustab aastas PARROT programmi 30 000 eurot ja Prantsusmaa 30 000 eurot aastas. Plaanitakse rahastada 6-10 projekti.

**Projektide aruandlus**

Projekti lõpparuanne tuleb esitada hiljemalt kolm kuud pärast projekti lõppu (märtsi lõpuks 2027). Aruande vorm saadetakse koos lepinguga.

**Intellektuaalne omand**

Projekti eest vastutavate isikute kohustuseks on intellektuaalse omandi kaitsmisel rakendada kõiki vajalikke meetmeid. Lugege hoolikalt eraldi dokumenti heade tavade kohta, sealhulgas intellektuaalse omandi reegleid (reeglid on prantsuse ja inglise keeles). Projekti esitamine hõlmab seda, et kõik osapooled järgivad neid reegleid.

**Kontaktisikud**:

Eesti taotlejatele
**Darja Matt**
PARROT programmi Eesti-poolne koordinaator
Eesti Teadusagentuur
Soola 8, Tartu 51014
darja.matt@etag.ee
+372 5692 4211

Prantsusmaa taotlejatele
**Gabriel Voisin-Moncho**
Ülikoolidevahelise ja teaduskoostöö valdkonna juht
Prantsuse Instituut Eestis
Prantsuse Suursaatkond
Toom-Kuninga 20, Tallinn 15185
gabriel.voisin-moncho@ife.ee
Phone: +372 616 1642

Taotluskeskkond Prantsusmaal
Campus France
PHC Management
28 rue de la Grange-aux-Belles, 75010 PARIS
gestion.phc@campusfrance.org